CELEX: C2004/228/30
Language: et
Date: 2004-09-11 00:00:00
Title: Euroopa Kohtu otsus (neljas koda) 15. juuli 2004 kohtuasjas C-420/03: Euroopa Ühenduste Komisjon versus Saksamaa Liitvabariik (Liikmesriigi kohustuste rikkumine — Ülevõtmata jätmine — Direktiiv 2001/18/EÜ)

11.9.2004   
            
            
               ET
            
            
               Euroopa Liidu Teataja
            
            
               C 228/16
            
         
      EUROOPA KOHTU OTSUS
   
   (neljas koda)
   15. juuli 2004
   kohtuasjas C-420/03: Euroopa Ühenduste Komisjon versus Saksamaa Liitvabariik (1)
   
   (Liikmesriigi kohustuste rikkumine - Ülevõtmata jätmine - Direktiiv 2001/18/EÜ)
   (2004/C 228/30)
   Kohtumenetluse keel: saksa
   Kohtuasjas C-420/03: Euroopa Ühenduste Komisjon (esindaja U. Wölker) versus Saksamaa Liitvabariik (esindajad W.-D. Plessing ja M. Lumma), mille esemeks oli tuvastada, et jättes jõustamata õigusnormid, mis on vajalikud Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta (EÜT L 106, lk 1), ülevõtmiseks või teavitamata komisjoni nimetatud normidest, on Saksamaa Liitvabariik rikkunud nimetatud direktiivist tulenevaid kohustusi, on Euroopa Kohus (neljas koda), koosseisus koja esimees J. N. Cunha Rodrigues, kohtunikud K. Lenaerts ja K. Schiemann (ettekandja); kohtujurist C. Stix-Hackl, kohtusekretär R. Grass, 15. juulil 2004 teinud otsuse, mille resolutiivosa on järgmine:
   
               1)
            
            
               Jättes ettenähtud tähtajal vastu võtmata õigusnormid, mis on vajalikud Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta, ülevõtmiseks, on Saksamaa Liitvabariik rikkunud nimetatud direktiivist tulenevaid kohustusi.
            
         
               2)
            
            
               Jätta kohtukulud Saksamaa Liitvabariigi kanda.
            
         
      (1)  ELT C 275, 15.11.2003.